PRILOGE - Obrazec št. 6

**VZOREC POGODBE**

**POGODBA** **št. …………………, za »Nabavo in postavitev opreme za CTN Prireditveni oder in prostor«**

ki jo sklepata

**Naročnik:**

**Mestna občina Velenje**

Titov trg 1, Velenje

Podračun EZR MOV št.: SI56 0133 3010 0018 411

ID za DDV št.: SI49082884

Matična št.: 5884268

ki jo zastopa župan **Peter DERMOL**,

**(nadaljevanju kot naročnik)**

in

**Izvajalec:**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Št. transakcijskega računa: \_\_\_\_\_\_\_\_\_\_\_\_\_\_\_\_\_\_\_\_\_

ID za DDV št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ki ga zastopa direktor \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**(v nadaljevanju kot izvajalec)**

**UVODNE DOLOČBE**

1. člen

Pogodbeni stranki uvodoma ugotavljata, da je bil izvajalec izbran na podlagi javnega razpisa po odprtem postopku, objavljenega dne ……………….na Portalu javnih naročil, št. objave …………/2020 in obveščen z odločitvijo o oddaji naročila št. ……………………… z dne ………………………..

Izvedbo javnega naročila po tej pogodbi sofinancirata Republika Slovenija in Evropska unija iz Evropskega sklada za regionalni razvoj. Operacija se izvaja v okviru 6. Prednostne osi Boljše stanje okolja in biotske raznovrstnosti, tematskega cilja Ohranjanje in varstvo okolja ter spodbujanje učinkovite rabe virov, prednostne naložbe 6.3. Ukrepi za izboljšanje urbanega okolja, oživitev mest, sanacijo in dekontaminacijo degradiranih zemljišč (vključno z območji, na katerih poteka preobrazba), zmanjšanje onesnaženosti zraka in spodbujanje ukrepov za zmanjšanje hrupa, specifičnega cilja 1: Učinkovita raba prostora na urbanih območjih v okviru Operativnega programa za izvajanje evropske kohezijske politike v obdobju 2014-2020.

**PREDMET POGODBE**

1. člen

Predmet pogodbe je **»Nabava in postavitev opreme za CTN Prireditveni oder in prostor**«, skladno s ponudbo izvajalca št\_\_\_\_\_\_\_\_ z dne \_\_\_\_\_\_\_\_\_\_\_ in je kot Priloga št. 1 sestavni del te pogodbe (v nadaljevanju: ponudba) in tehničnimi specifikacijami iz razpisne dokumentacije, in sicer: (*obkrožiti sklop, ki se ponuja)*

1. Sklop 1: Dobava in montaža konstrukcije za razsvetljavo in ozvočenje prireditvenega odra.
2. Sklop 2: Dobava in montaža sistema ozvočenja za prireditveni oder.
3. Sklop 3: Dobava in montaža LED zaslona za prireditveni oder.
4. Sklop 4: Dobava in montaža scenske razsvetljave za prireditveni oder.

Izvajalec je upošteval predviden rok dokončanja del in mu je poznan predmet pogodbe in vsi riziki, ki bodo spremljali dela. Seznanjen je z razpisnimi zahtevami in s prejeto tehnično dokumentacijo ter so mu razumljivi in jasni pogoji in okoliščine za pravilno in pravočasno izvedbo del.

Naročnik si pridržuje pravico obseg del zmanjšati, pri čemer izvajalec nima pravice do kakršnihkoli zahtevkov iz naslova neoddanega dela javnega naročila. Izvajalec prav tako ne bo mogel uveljavljati naknadnih podražitev iz naslova nepopolne ali neustrezne razpisne dokumentacije za tiste dele izvedbe javnega naročila, ki v razpisni dokumentaciji niso bili ustrezno opredeljeni, pa bi jih glede na predmet javnega naročila in na celotno dokumentacijo izvajalec lahko predvidel.

Izvajalec se zavezuje da bo izvedel druga spremljajoča dela, ki bodo potrebna za izvedbo predmeta te pogodbe, ne glede na njihovo vrsto in obseg in ne glede na to ali so izrecno navedena v tej pogodbi oz. razpisni dokumentaciji in pogodbenih specifikacijah.

1. člen

V zvezi z izvajanjem s to pogodbo prevzetih del se izvajalec na lastne stroške obvezuje, da bo:

* izvršil dela strokovno, pravilno, pravočasno, solidno in kakovostno, v skladu z veljavnimi tehničnimi predpisi, standardi, razpisno dokumentacijo, s potrjeno ponudbeno dokumentacijo in to pogodbo;
* ob podpisu primopredajnega zapisnika izročil naročniku finančno zavarovanje za odpravo napak v garancijskem roku, v višini 5 % pogodbene vrednosti z DDV za posamezen sklop, kot jamstvo za odpravo pomanjkljivosti, reklamiranih v garancijskem roku za kakovost izvršenih del in dobavljene opreme, z veljavnostjo najmanj trideset (30) dni po poteku splošnega garancijskega roka za kakovost izvršenih del;
* izvedel predmetno javno naročilo skladno z veljavno Uredbo o zelenem javnem naročanju (sklop 3);
* opravil vse potrebne preventivne varnostne ukrepe za zaščito delavcev pri montaži in zagonu opreme;
* opravil vsa potrebna opravila, ki so predpisana in določena z veljavnimi predpisi o varstvu pri delu;
* odstranil vse ovire, na katere se pri delu naleti;
* organiziral delovišče,
* nabavil in dostavil vso opremo in material, kot je predvideno z razpisno dokumentacijo;
* opravil prevoz, raztovarjanje in skladiščenje ter notranji transport pri montaži in zagonu opreme;
* opravil zaključna dela - fino čiščenje po končanih delih in odvoz odvečnega materiala z objekta na ustrezno deponijo skladno s predpisi ter vzpostavitev prvotnega stanja, kjer bo to potrebno;
* opravil predpisane ukrepe varstva pri delu in varstva pred požarom, ki jih mora izvajalec obvezno upoštevati;
* odpravil morebitno škodo, ki bi nastala na objektu, dovoznih cestah, zunanjem okolju, komunalnih vodih in priključkih po njegovi krivdi;
* odpravil škodo, povzročeno tretjim osebam, oziroma izplačal odškodnine za poškodbe tretjih oseb;
* opravil vse predpisanih kontrole materialov, atestov in garancij za vgrajene materiale, nostrifikacije in meritev pooblaščenih institucij, potrebnih za uspešno primopredajo opreme, pri čemer morajo biti dokumenti obvezno prevedeni v slovenščino in nostrificirani od pooblaščene institucije v RS;
* naročnika o pričetku in dokončanju del pisno obvestil;
* dostavil opremo, ki je predmet tega javnega naročila na lokacijo naročnika (prireditveni oder) ter opravil odvoz morebitne odpadne embalaže;
* izvedel montažo in zagon opreme na lokaciji naročnika (prireditveni oder) skladno z Obrazcem št. 7 Tehnične specifikacije predračuna, ki je sestavni del ponudbe (v nadaljevanju: Obrazec št. 7);
* izvedel šolanje uporabnikov na lokaciji naročnika (prireditveni oder) za upravljanje s sistemom in njegovimi komponentami v trajanju 3 x 8 ur za posamezen sklop, skladno z Obrazcem št. 7;
* odpravil vse morebitne napake oziroma pomanjkljivosti, ugotovljene pri pregledu naročnika;
* opravil vsa ostala dela, ki niso izrecno navedena, a so za izvedbo predmetnega javnega naročila neobhodno potrebna.

**POGODBENA VREDNOST**

1. člen

Izvajalec se obvezuje, da bo dela, ki so predmet te pogodbe, opravil v vrednosti, ki jo je navedel v ponudbi. Podroben opis storitev je naveden v Obrazcu št. 7.

**Opomba: izpolniti samo za sklop, ki se ponuja:**

**Sklop 1: Dobava in montaža konstrukcije za razsvetljavo in ozvočenje prireditvenega odra.**

Izvajalec se obvezuje izvesti dela iz te pogodbe, ki se nanašajo na sklop 1, za pogodbeno vrednost:

Pogodbena vrednost brez DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

DDV po stopnji 22 %: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

Pogodbena vrednost z DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in \_\_\_/100 evrov

**Sklop 2: Dobava in montaža sistema ozvočenja za prireditveni oder.**

Izvajalec se obvezuje izvesti dela iz te pogodbe, ki se nanašajo na sklop 2, za pogodbeno vrednost:

Pogodbena vrednost brez DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

DDV po stopnji 22 %: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

Pogodbena vrednost z DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in \_\_\_/100 evrov

**Sklop 3: Dobava in montaža LED zaslona za prireditveni oder.**

Izvajalec se obvezuje izvesti dela iz te pogodbe, ki se nanašajo na sklop 3, za pogodbeno vrednost:

Pogodbena vrednost brez DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

DDV po stopnji 22 %: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

Pogodbena vrednost z DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in \_\_\_/100 evrov

**Sklop 4: Dobava in montaža scenske razsvetljave za prireditveni oder.**

Izvajalec se obvezuje izvesti dela iz te pogodbe, ki se nanašajo na sklop 4, za pogodbeno vrednost:

Pogodbena vrednost brez DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

DDV po stopnji 22 %: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

Pogodbena vrednost z DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in \_\_\_/100 evrov

Izvajalec se obvezuje izvesti vsa dela iz te pogodbe za skupno pogodbeno vrednost:

Skupna pogodbena vrednost brez DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

DDV po stopnji 22 %: \_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

Skupna pogodbena vrednost z DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ EUR

z besedo: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ in \_\_\_/100 evrov

Skupna pogodbena vrednost se financira s sredstvi proračunske postavke 40318159 – CTN Prireditveni oder in prostor.

Cene iz Obrazca št. 7 so fiksne in nespremenljive do konca izvajanja predmetnega javnega naročila.

V skupni pogodbeni vrednosti so zajeti tudi vsi stroški za izvedbo dogovorjenih del, predvidenih s tehničnimi specifikacijami razpisne dokumentacije, pa tudi dela, ki s tehničnimi specifikacijami razpisne dokumentacije niso predvidena, so pa predpisana z veljavnimi predpisi, soglasji in pravili stroke, ali če so potrebna za zagotovitev končne izvedbe del.

V skupni pogodbeni vrednosti so zajeti tudi naslednji stroški (kjer niso ločeno opredeljeni, se šteje da so vključeni v ceno) za:

* vse potrebne preventivne varnostne ukrepe za zaščito delavcev na delovišču;
* vsa potrebna opravila, ki so predpisana in določena z veljavnimi predpisi o varstvu pri delu;
* odstranitev vseh ovir, na katere se pri delu naleti;
* dobava in vgradnja materiala, vsa pomožna dela;
* za izvedbo neobhodno potrebni ostali stroški, ki v prejšnjih alinejah morebiti niso našteti.

Skupna pogodbena vrednost je določena na podlagi predvidenega obsega del ter je specificirana v ponudbi, navedeni v 2. členu te pogodbe.

**SPREMEMBA VREDNOSTI POGODBE**

1. člen

V zvezi z izvedbo del, ki bi nastala zaradi spremenjenih okoliščin in v primeru povečanja obsega del, ki ga ob sklenitvi te pogodbe ni bilo mogoče predvideti, ali spremembe količin, ki bi vplivale na znižanje ali zvišanje skupne pogodbene vrednosti, je potrebno o tem skleniti pisni aneks k pogodbi. Nepredvidena oz. spremenjena dela in material, ki niso navedena v ponudbi izvajalca, naročnik prizna samo po predhodnem dogovoru, in sicer po vnaprej dogovorjenih cenah.

Pogodbeni stranki sta soglasni, da za vsa morebitna dodatna ali nepredvidena dela, za katera bosta pogodbeni stranki sklenili aneks k tej pogodbi, oz. bosta ta dela naročnik in nadzornik potrdila, veljajo cena in kakovost, navedeni v 3. in 4. členu te pogodbe. Če je izvajalec v ponudbi podal eventualni popust, velja ta popust tudi za vsa morebitna dodatna ali nepredvidena dela ali material.

1. člen

O kakršnih koli nepredvidenih delih ali vgradnji materiala mora izvajalec najkasneje v roku 24 ur od nastanka nepredvidenih okoliščin pisno obvestiti naročnika in nadzornika in brez predhodnega poziva s strani naročnika ali nadzornika dostaviti predračun teh del. Dodatnih del ali materiala, ki niso opredeljena s to pogodbo, izvajalec ne sme začeti izvajati brez predhodnega soglasja naročnika in nadzornika.

Če naročnik zahteva od izvajalca izvedbo del ali vgradnjo materiala, ki s pogodbo niso predvidena in dogovorjena, skleneta pogodbeni stranki aneks k tej pogodbi po cenah materiala in dela, ki so navedene v osnovni ponudbi, vključno z vsemi popusti.

Za dodatna dela (presežna, manjkajoča, nepredvidena, …) ali nova dela - pozneje naročena, ki bi se izkazala za potrebna šele po sklenitvi te pogodbe, lahko naročnik odda javno naročilo izvajalcu, skladno z določbami 95. člena ZJN-3. V primerih iz navedenega člena se lahko pogodba o izvedbi javnega naročila spremeni brez novega postopka javnega naročanja. Z izvajalcem se v tem primeru sklene aneks k osnovni pogodbi.

S strani naročnika in nadzornika nepotrjene tehnologije dela ali vgradnje materiala, ki bi imele za posledico večje količine izvedenih del ali materiala ali odškodnine tretjim osebam, niso predmet stroškov naročnika.

1. člen

Izvajalec lahko z izvajanjem dodatnih oziroma več del prične po potrditvi obsega teh del s strani naročnika in nadzornika.

**ZAČETEK IN DOKONČANJE DEL**

1. člen

Izvajalec se obvezuje, da bo naročniku predložil terminski plan za posamezen sklop ter ga ob podpisu pogodbe uskladil z naročnikom in predstavnikom projektantskega nadzora iz 13. člena te pogodbe. Morebitne naknadne spremembe terminskega plana so možne le s pisnim soglasjem naročnika. Izvajalec se obvezuje izvesti vsa dela, ki so predmet tega javnega naročila v roku največ 60 dni od sklenitve pogodbe. Za zaključek del po tej pogodbi šteje uspešno izvedena dostava, montaža in zagon opreme, ki je predmet tega javnega naročila ter izvedeno šolanje uporabnikov skladno z Obrazcem št. 7 in odprava vseh morebitnih napak oziroma pomanjkljivosti, ugotovljenih pri pregledu naročnika. Dela po tej pogodbi so zaključena s podpisom primopredajnega zapisnika skladno z 12. členom te pogodbe.

Izvajalec se obvezuje do roka, ki je naveden v prvem odstavku tega člena, izvesti vsa pogodbena dela.

Če izvajalec ob podpisu pogodbe ne predloži oziroma ne uskladi terminskega plana za posamezen sklop, kot je določeno v prvem odstavku tega člena, sme naročnik oddati dela v celoti ali delno drugemu izvajalcu. Vse morebitne višje stroške, vključno s pogodbeno kaznijo in škodo, ki s tem nastane, trpi izvajalec. Enako sme ukrepati naročnik, če izvajalec neupravičeno prekine ali ustavi dela.

V primeru, da opreme iz kakršnihkoli razlogov ni mogoče zmontirati v pogodbenem roku, jih je izvajalec dolžan na svoje stroške primerno skladiščiti do odpoklica s strani naročnika.

**FINANČNO ZAVAROVANJE ZA DOBRO IZVEDBO POGODBENIH OBVEZNOSTI**

1. člen

Izvajalec se za zavarovanje dobre izvedbe pogodbenih obveznosti zavezuje izročiti naročniku v roku 15 dni od sklenitve te pogodbe bančno garancijo ali kavcijsko zavarovanje zavarovalnice, in sicer v višini 10 % skupne pogodbene vrednosti z DDV, z veljavnostjo vsaj še trideset dni po poteku roka za primopredajo vseh opravljenih del.

Naročnik bo bančno garancijo ali kavcijsko zavarovanje zavarovalnice unovčil v primeru, če izvajalec svojih pogodbenih obveznosti ne bo izpolnil v dogovorjeni kakovosti, količini in rokih ter na način, opredeljen v tej pogodbi.

Če se med trajanjem izvedbe pogodbe spremenijo rok za izvedbo pogodbenih del, kakovost in količina, mora izvajalec v roku 15 dni po sklenitvi aneksa k tej pogodbi predložiti novo finančno zavarovanje z novim rokom trajanja le-tega, v skladu s spremembo pogodbenega roka za izvedbo predmetnega javnega naročila, oziroma novo finančno zavarovanje s spremenjeno višino garantiranega zneska, v skladu s spremembo pogodbene vrednosti, kar se uredi z aneksom k pogodbi.

**ZAMUDE**

1. člen

Izvajalec se zavezuje, da bo ob izpolnjenih obveznostih naročnika spoštoval pogodbene roke. Če izvajalec po svoji krivdi zamudi pogodbeno dogovorjene roke, je izvajalec dolžan plačati naročniku pogodbeno kazen v višini pol odstotka (0,5 %) skupne pogodbene vrednosti z DDV za vsak zamujeni koledarski dan, vendar ne več kot 10 % skupne pogodbene vrednosti z DDV.

Naročnik ima pravico uveljavljati pogodbeno kazen najkasneje v roku 8 dni po prejemu računa.

Za uveljavljanje pogodbene kazni naročnik izvajalcu izstavi račun, ki ga je izvajalec dolžan poravnati v 8 (osmih) dneh od izstavitve.

V primeru, da izvajalec nadalje zamuja pogodbeno dogovorjene roke, lahko naročnik unovči finančno zavarovanje za dobro izvedbo pogodbenih obveznosti.

Pogodbeni stranki soglašata, da pravica pogodbene kazni ni pogojena z nastankom škode naročniku. Povračilo tako nastale škode bo naročnik uveljavljal po splošnih načelih odškodninske odgovornosti, neodvisno od uveljavljanja pogodbene kazni. Za poplačilo nastalih stroškov in škode naročnik izstavi zahtevek, ki ga mora izvajalec plačati v 8 dneh od datuma prejema pisnega zahtevka naročnika.

**OBRAČUN, PLAČILO IN PREVZEM DEL**

1. člen

Izvršena dela v višini skupne pogodbene vrednosti z DDV se obračunajo po opravljenem delu. Cena na enoto je fiksna, izvajalec ni upravičen do podražitev.

Naročnik bo opravljena dela plačal na podlagi pravilno izstavljenega računa.

Izvajalec izstavi račun v elektronski obliki (e-račun) in ga posreduje UJP po spletni aplikaciji UJPnet, ki je enotna vstopna in izstopna točka za izmenjavo računov in spremljajočih dokumentov v elektronski obliki. Plačilo se opravi na podlagi pravilno izstavljenega računa. Na računu se je potrebno nedvoumno sklicevati na primopredajni zapisnik (primer zapisa na računu: Podatki o vrsti in količini del so razvidni iz primopredajnega zapisnika z dne \_\_\_\_\_, ki je sestavni del tega računa.) Rok plačila računa je 30. dan. Rok plačila prične teči naslednji dan od dneva prejema pravilno izstavljenega računa, pri čemer se za uradni datum prejema računa šteje datum prejema računa v spletno aplikacijo UjpNet. Če naročnik izpodbija del zneska, ki je obračunan z računom, račun zavrne. Račun sestavi izvajalec in ga predloži v izplačilo po opravljenem sprejemu in izročitvi izvedenih del.

Naročnik bo potrjen znesek nakazal na TRR izvajalca, ki je naveden na izstavljenem računu.

1. člen

Izvajalec je dolžan ob dokončanju del predati naročniku vso potrebno dokumentacijo, predvsem pa vse veljavne ateste vgrajenih materialov in opreme ter navodila o rokovanju.

O izročitvi in prevzemu del sestavijo in podpišejo pooblaščeni predstavniki pogodbenih strank primopredajni zapisnik, v katerem natančno ugotovijo predvsem:

* ustreznost izvedenih del po določilih te pogodbe in pravilih stroke,
* ustreznost dostavljene in zmontirane opreme,
* datum začetka, datum dokončanja del ter datum prevzema del,
* solidnost in kakovost izvedenih del in pripombe naročnika v zvezi z njo,
* opredelitev del, ki jih je izvajalec dolžan ponovno izvesti, dokončati ali popraviti,
* ostalo.

O ugotovljenih pomanjkljivostih pri pregledu se napiše zapisnik. Hkrati se v zapisniku izvajalcu določi rok za odpravo ugotovljenih pomanjkljivosti.

Če izvajalec po svoji krivdi ne odpravi evidentiranih pomanjkljivosti najkasneje v roku 30 dni od evidentiranja pomanjkljivosti, je izvajalec dolžan plačati naročniku pogodbeno kazen v višini pol odstotka (0,5 %) od skupne pogodbene vrednosti z DDV za vsak zamujeni koledarski dan, vendar ne več kot 10 % skupne pogodbene vrednosti z DDV.

V primeru, da izvajalec tudi po izstavitvi računa za plačilo pogodbene kazni ne odpravi evidentiranih pomanjkljivosti, lahko naročnik unovči finančno zavarovanje za dobro izvedbo pogodbenih obveznosti.

Naročnik lahko na stroške izvajalca odpravo pomanjkljivosti naroči drugemu izvajalcu, ob čemer bo naročnik zaračunal 5 % pribitek na pogodbeno vrednost teh del z DDV za kritje svojih režijskih stroškov.

Pooblaščeni predstavniki pogodbenih strank po izpolnitvi vseh pogodbenih obveznosti izvedejo prevzem del in sestavijo primopredajni zapisnik o prevzemu del.

**POOBLAŠČENI PREDSTAVNIKI POGODBENIH STRANK**

1. člen

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_.

Pooblaščen predstavnik naročnika je Drago Martinšek, vodja Urada za družbene dejavnosti.

Pooblaščeni predstavnik projektantskega nadzora je\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Skrbnik te pogodbe s strani naročnika je Peter Kovač.

V primeru zamenjave pooblaščenih predstavnikov morata pogodbeni stranki pisno obvestiti druga drugo, in sicer z navedbo dneva prenehanja pooblastila in o imenu novih odgovornih predstavnikov.

**ODSTOP OD POGODBE**

1. člen

Naročnik lahko odstopi od pogodbe, če:

* izvajalec po pisnem pozivu naročnika in dodatnem roku ne prične z deli ali z njimi po prekinitvi ne nadaljuje;
* izvajalec zamuja z deli za več kot 20 dni;
* izvajalec dostavi oziroma zmontira opremo z vidnimi ali skritimi napakami oziroma poškodbami;
* izvajalec brez soglasja naročnika odda dela podizvajalcem, ki niso bili navedeni v ponudbi;
* izvajalec krši obveznosti, dogovorjene v tej pogodbi;
* izvajalec krši določila te pogodbe, vezane na veljavno Uredbo o zelenem javnem naročanju;
* javno naročilo je bilo bistveno spremenjeno, kar terja nov postopek javnega naročanja;
* v času oddaje javnega naročila je bil izvajalec v enem od položajev, zaradi katerega bi ga naročnik moral izključiti iz postopka javnega naročanja, pa s tem dejstvom naročnik ni bil seznanjen v postopku javnega naročanja;
* zaradi hudih kršitev obveznosti iz Pogodbe o Evropski uniji (UL C št. 326 z dne 26. 10. 2012; PEU), Pogodbe o delovanju Evropske unije (UL C št. 326 z dne 26. 10. 2012; PDEU) in ZJN-3, ki jih je po postopku v skladu z 258. členom PDEU ugotovilo Sodišče Evropske unije, javno naročilo ne bi smelo biti oddano izvajalcu.

1. člen

V primeru odstopa od pogodbe iz razlogov, navedenih v 14. členu te pogodbe, naročnik do ugotovitve nastale škode, ki jo je dolžan izvajalec plačati, ustavi vsa plačila izvajalcu.

Odstop od pogodbe učinkuje z dnem, ko izvajalec prejme pisno izjavo naročnika o odstopu.

Če naročnik odstopi od pogodbe iz zgoraj navedenih razlogov, mu mora izvajalec plačati pogodbeno kazen za neizpolnitev v višini 30 % skupne pogodbene vrednosti z DDV. Za uveljavljanje pogodbene kazni naročnik izvajalcu izstavi račun, ki ga je izvajalec dolžan poravnati v 8 (osmih) dneh od izstavitve.

**RAZVEZNI POGOJ**

1. člen

Ta pogodba je sklenjena pod razveznim pogojem, ki se uresniči v primeru izpolnitve ene od naslednjih okoliščin:

- če bo naročnik seznanjen, da je sodišče s pravnomočno odločitvijo ugotovilo kršitev obveznosti delovne, okoljske ali socialne zakonodaje s strani izvajalca ali podizvajalca ali

- če bo naročnik seznanjen, da je pristojni državni organ pri izvajalcu ali podizvajalcu v času izvajanja pogodbe ugotovil najmanj dve kršitvi v zvezi s:

• plačilom za delo,

• delovnim časom,

• počitki,

• opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno

in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek,

in pod pogojem, da je od seznanitve s kršitvijo in do izteka veljavnosti pogodbe še najmanj šest mesecev oziroma če izvajalec nastopa s podizvajalcem pa tudi, če zaradi ugotovljene kršitve pri podizvajalcu izvajalec ne nadomesti ali zamenja tega podizvajalca, na način določen v skladu s 94. členom ZJN-3 in določili te pogodbe v roku 30 dni od seznanitve s kršitvijo.

V primeru izpolnitve okoliščine in pogojev iz prejšnjega odstavka se šteje, da je pogodba razvezana z dnem sklenitve nove pogodbe o izvedbi javnega naročila za predmetno javno naročilo. O datumu sklenitve nove pogodbe bo naročnik obvestil izvajalca.

Če naročnik v roku 30 dni od seznanitve s kršitvijo ne začne novega postopka javnega naročila, se šteje, da je pogodba razvezana trideseti dan od seznanitve s kršitvijo.

Izvajalec je dolžan pisno obvestiti naročnika o ugotovljeni kršitvi najkasneje v roku 5 delovnih dneh od pravnomočnosti odločitve državnega organa ali sodišča o kršitvah delovne, okoljske ali socialne zakonodaje s strani izvajalca pogodbe o izvedbi javnega naročila ali njegovega podizvajalca.

**PREHOD RIZIKA, ČAS IN NAČIN IZROČITVE**

1. člen

Odgovornost za riziko preide od izvajalca k naročniku po uspešni primopredaji, razen jamstva za napake, ki od izvajalca k naročniku preide po poteku garancijskega roka po določilih te pogodbe.

Izročitev se opravi skladno z dejansko izvedbo predmetnega javnega naročila skladno s prvim odstavkom 8. člena te pogodbe, na podlagi uspešno opravljene primopredaje z zapisnikom oz. z zapisnikom o odpravi morebitnih pomanjkljivosti, ugotovljenih pri primopredaji ter z izročitvijo vse pogodbeno opredeljene oziroma potrebne dokumentacije, ki se jih izroči odgovornemu predstavniku naročnika.

**ZAVAROVANJE DEL, MATERIALA IN OPREME**

1. člen

Izvajalec je dolžan na svoje stroške zavarovati proti vsem rizikom vsa dela, material in opremo do njihove polne vrednosti do izročitve predmeta tega javnega naročila naročniku, in zavarovati vse vrste svoje odgovornosti za primere, ki bi nastali iz predmeta te pogodbe.

Izvajalec je dolžan zavarovati svojo dejavnost za škodo, ki bi utegnila nastati naročniku in tretjim osebam v zvezi z opravljanjem njegove dejavnosti. Višina letne zavarovalne vsote ne sme biti nižja od 50.000,00 EUR.

Naročnik je na podlagi zgoraj navedenega prost vsakršne odgovornosti do izročitve izvedenih del. Morebitne odškodninske zahtevke pa bo naročnik posredoval v nadaljnje reševanje zavarovalnici, ki je razvidna iz zavarovalne police.

**GARANCIJSKE OBVEZNOSTI, ODPRAVA NAPAK, PREDPISI, NORMATIVI, NADZOR**

1. člen

Garancijski rok za **sklop 1** po tej pogodbi je najmanj 2 leti od podpisa primopredajnega zapisnika, in sicer izvajalec jamči za vsa izvedena dela, dobavljeno in postavljeno opremo.

Garancijski rok za **sklop 2** po tej pogodbi je:

* najmanj 5 let od podpisa primopredajnega zapisnika za postavke 02.1., 02.2., 02.5., 02.7. (ozvočenje in ojačevalniki), opredeljene v sklopu "02 SISTEM OZVOČENJA" v Obrazcu št. 7;
* najmanj 2 leti od podpisa primopredajnega zapisnika za ostale postavke, opredeljene v sklopu "02 SISTEM OZVOČENJA" v Obrazcu št. 7, razen postavk, navedenih v prejšnji alineji.
* Izvajalec se zaveže zagotavljati nadomestne rezervne komponente za sistem ozvočenja najmanj 5 let po poteku garancijskega roka.

Garancijski rok za **sklop 3** po tej pogodbi je:

* najmanj 5 let od podpisa primopredajnega zapisnika, in sicer izvajalec jamči za vsa izvedena dela, dobavljeno in postavljeno opremo.
* Izvajalec se zaveže zagotavljati nadomestne rezervne komponente za zaslon najmanj 5 let po poteku garancijskega roka.

Garancijski rok za **sklop 4** po tej pogodbi je:

* najmanj 2 leti od podpisa primopredajnega zapisnika, in sicer izvajalec jamči za vsa izvedena dela, dobavljeno in postavljeno opremo.
* Izvajalec se zaveže zagotavljati nadomestne rezervne komponente za scensko razsvetljavo najmanj 5 let po poteku garancijskega roka.

Garancija teče od dneva uspešno opravljenega zapisniškega prevzema opravljenih del. Izvajalec je dolžan med garancijsko dobo na svoje stroške popraviti oziroma odpraviti ugotovljene napake ali pomanjkljivosti, ki bi nastale na objektu po njegovi krivdi, kar pa mora biti predhodno zapisniško ugotovljeno. Napake, ki so nastale, ker se izvajalec ni držal svojih obveznosti glede kakovosti del, opreme in materiala, se štejejo kot njegova krivda.

V garancijskem roku bo izvajalec na poziv naročnika odpravil napake na pisni poziv naročnika, in sicer je odzivni čas izvajalca za vse sklope največ 24 ur od pisnega obvestila naročnika o napaki. Izvajalec bo odpravil napake ali zagotovil nadomestno opremo v roku največ 72 ur od pisnega obvestila naročnika o napaki.

V primeru, da izvajalec napake ne odpravi v dogovorjenem roku, lahko naročnik odredi popravilo drugemu izvajalcu, na stroške izvajalca oziroma unovči finančno zavarovanje za odpravo napak v garancijskem roku, ob čemer bo naročnik zaračunal v breme izvajalca 5 % pribitek na pogodbeno vrednost teh del z DDV za kritje svojih režijskih stroškov.

Za vsa popravila in odpravo napak, ki se izvajajo v garancijski dobi po garancijskih pogojih prične teči nov garancijski rok z dnem zamenjave.

Izvajalec je dolžan dopustiti in omogočiti naročniku učinkovit nadzor nad kakovostjo dobavljenih stvari in opravljenih storitev.

Naročnik bo pred iztekom garancijskega roka opravil pregled stanja izvedenih del in ostale postopke za zaključitev vseh medsebojnih pogodbenih obveznosti. Izvajalec bo v skladu s prvim odstavkom tega člena ugotovljene napake in pomanjkljivosti odpraviti v zahtevanem roku, v nasprotnem primeru lahko naročnik unovči finančno zavarovanje za odpravo napak v garancijskem roku.

**FINANČNO ZAVAROVANJE ZA ODPRAVO NAPAK V GARANCIJSKEM ROKU**

1. člen

Izvajalec se zavezuje izročiti naročniku finančno zavarovanje za odpravo napak v garancijskem roku (bančna garancija / kavcijsko zavarovanje) v roku 10 dni po zapisniški primopredaji, in sicer v višini 5 % pogodbene vrednosti z DDV za posamezen sklop. V primeru, da je pogodba sklenjena za izvedbo več sklopov, lahko izvajalec predloži eno finančno zavarovanje za tiste sklope, ki imajo enak garancijski rok.

Rok trajanja finančnega zavarovanja mora biti za trideset (30) dni daljši kot splošni garancijski rok za kakovost izvršenih del. V primeru, da izvajalec ne predloži finančnega zavarovanja, naročnik ne potrdi računa oz. unovči finančno zavarovanje za dobro izvedbo del ter to vrednost obdrži kot zadržani znesek do poteka garancijskega roka.

**PODIZVAJALCI**

1. člen

Izvajalec je dolžan vsa dela po tej pogodbi izvršiti sam, s svojimi delavci in materialom. Izvajalec sme podizvajalca po lastni izbiri vključiti v dela po tej pogodbi le na podlagi predhodnega soglasja naročnika, s sklenitvijo aneksa k tej pogodbi, sicer se šteje, da naročnik ni dal soglasja za vključitev podizvajalca v dela po tej pogodbi.

V primeru, da naročnik da soglasje za vključitev podizvajalca v dela po tej pogodbi, mora izvajalec pred podpisom aneksa k tej pogodbi izročiti naročniku:

* podatke o podizvajalcu (naziv, polni naslov, matično številko, davčno številko in številko TRR)
* podatke o vrsti del, ki jih bo izvedel podizvajalec
* podatke o predmetu, količini in vrednosti del podizvajalca z DDV in rok izvedbe teh del
* morebitno zahtevo podizvajalca za neposredno plačilo.

Izvajalec se obvezuje, da se bo z aneksom iz prejšnjega odstavka tega člena zavezal, da bo pogodbe o odstopu terjatev po tej pogodbi sklepal samo s soglasjem naročnika.

1. člen

Podatki o podizvajalcih:

|  |  |  |  |
| --- | --- | --- | --- |
| Podatki o podizvajalcu  (naziv, polni naslov, matična številka, davčna številka in številka TRR, zakoniti zastopnik) | Vsaka vrsta del, ki jih bo izvedel podizvajalec | Vrednost del podizvajalca z DDV ali % glede na skupno pogodbeno vrednost z DDV | Obveznost neposrednih plačil |
|  |  |  | DA / NE |

Če podizvajalec v skladu in na način, določen v petem odstavku 94. člena ZJN-3, zahteva neposredno plačilo, se šteje, da je neposredno plačilo podizvajalcu obvezno in obveznost zavezuje naročnika in glavnega izvajalca.

Če bo podizvajalec v skladu in na način, določen v drugem in tretjem odstavku 94. člena ZJN-3, zahteval neposredna plačila, se šteje, da:

* izvajalec s podpisom te pogodbe pooblašča naročnika, da na podlagi potrjenega računa oziroma situacije s strani izvajalca neposredno plačuje podizvajalcu;
* je podizvajalec dolžan najkasneje z izstavitvijo prvega računa predložiti soglasje, na podlagi katerega naročnik namesto izvajalca poravna podizvajalčevo terjatev do izvajalca;
* izvajalec svojemu računu ali situaciji priloži račun ali situacijo podizvajalca;
* podizvajalec po opravljeni storitvi račun v elektronski obliki (e-račun) izstavi izvajalcu;
* je izvajalec s predložitvijo e-računa podizvajalca naročniku potrdil račun podizvajalca.

Zgolj ob izpolnitvi vseh pogojev iz prejšnjega odstavka, je naročnik obvezan izvršiti neposredno plačilo podizvajalcu.

Plačila podizvajalcem se izvedejo v rokih in na enak način kot velja za plačila izvajalcu. Naročnik o izvedenem plačilu obvesti izvajalca na e-naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Izvajalec mora med izvajanjem javnega naročila naročnika obvestiti o morebitnih spremembah informacij iz 2. odstavka 94. člena ZJN-3 in poslati informacije o novih podizvajalcih, ki jih namerava naknadno vključiti v izvajanje, in sicer najkasneje v petih dneh po spremembi. V primeru vključitve novih podizvajalcev mora izvajalec skupaj z obvestilom posredovati tudi podatke in dokumente iz druge, tretje in četrte alineje 2. odstavka 94. člena ZJN-3. Če izvajalec tega ne bo storil, ima naročnik pravico, da za vsako ugotovljeno kršitev izvajalcu zaračuna pogodbeno kazen v višini 5.000,00 EUR za neobveščanje oziroma neposredovanje potrebnih podatkov o posameznem podizvajalcu.

Naročnik bo zavrnil vsakega podizvajalca, če zanj obstajajo razlogi za izključitev iz prvega, drugega ali četrtega odstavka 75. člena ZJN-3, razen v primeru iz tretjega odstavka 75. člena ZJN-3, lahko pa zavrne vsakega podizvajalca tudi, če zanj obstajajo razlogi za izključitev iz šestega odstavka 75. člena ZJN-3. Naročnik lahko zavrne predlog za zamenjavo podizvajalca oziroma vključitev novega podizvajalca tudi, če bi to lahko vplivalo na nemoteno izvajanje ali dokončanje del in če novi podizvajalec ne izpolnjuje pogojev, ki jih je postavil naročnik v dokumentaciji v zvezi z oddajo javnega naročila. Naročnik bo o morebitni zavrnitvi novega podizvajalca obvestil izvajalca najpozneje v desetih dneh od prejema predloga.

Če neposredno plačilo podizvajalcu ni obvezno v skladu s tem členom, mora naročnik od glavnega izvajalca zahtevati, da mu najpozneje v 60 dneh od plačila računa pošlje svojo pisno izjavo in pisno izjavo podizvajalca, da je podizvajalec prejel plačilo za izvedene gradnje ali storitve oziroma dobavljeno blago, neposredno povezano s predmetom javnega naročila.

V primeru, da se je izvajalec za izpolnjevanje pogoja »Reference« iz razpisne dokumentacije skliceval na podizvajalce, se izvajalec zavezuje, da bodo ti podizvajalci izvedli storitev, za katero so izkazali sposobnost, skladno z 81. členom ZJN-3, v nasprotnem primeru lahko naročnik izvajalcu za vsako ugotovljeno kršitev izvajalcu zaračuna pogodbeno kazen v višini 5.000,00 EUR. V primeru nadaljnjih kršitev tega odstavka pogodbe, lahko naročnik odstopi od pogodbe in zaračuna pogodbeno kazen zaradi neizpolnitve.

**(člen se uporabi le v primeru, da bo izvajalec izvedel javno naročilo s podizvajalcem)**

**KONČNE DOLOČBE**

1. člen

Pogodba je nična, če kdo v imenu ali na račun izvajalca predstavniku ali posredniku naročnika obljubi, ponudi ali da kakšno nedovoljeno korist za:

* pridobitev posla ali
* za sklenitev posla pod ugodnejšimi pogoji ali
* za opustitev dolžnega nadzora nad izvajanjem pogodbenih obveznosti ali
* za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku.

1. člen

Morebitne spore, ki bi izvirali iz te pogodbe, bosta pogodbeni stranki skušali reševati sporazumno. Če spora na ta način ne bo možno rešiti, si bosta pogodbeni stranki prizadevali rešiti morebitni spor iz te pogodbe z mediacijo in drugimi alternativnimi načini reševanja morebitnega spora.

Če to ne bo mogoče, je za reševanje sporov pristojno stvarno in krajevno pristojno sodišče.

Pogodbeni stranki se zavezujeta, da bosta v morebitnem sodnem sporu iz te pogodbe, soglašali s predložitvijo spora v mediacijo.

1. člen

Kakršne koli spremembe te pogodbe so možne le s sklenitvijo aneksa k tej pogodbi in le izjemoma, vedno pa ob soglasju obeh pogodbenih strank.

1. člen

Ta pogodba je sklenjena v 3 enakih izvodih in prične veljati, ko jo podpišejo predstavniki obeh pogodbenih strank in pod odložnim pogojem, da bo izvajalec naročniku izročil ustrezno finančno zavarovanje za dobro izvedbo pogodbenih obveznosti in ustrezno polico zavarovanja odgovornosti za škodo skladno z drugim odstavkom 18. člena te pogodbe.

Ta pogodba velja do izpolnitve vseh pogodbenih obveznosti.

Naročnik prejme dva (2) in izvajalec en (1) izvod te pogodbe.

V \_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ V Velenju, \_\_\_\_\_\_\_\_\_\_\_\_\_\_\_\_\_\_

IZVAJALEC NAROČNIK

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Mestna občina Velenje

\_\_\_\_\_\_\_\_\_\_\_\_\_\_\_\_\_\_\_\_\_\_\_\_, direktor Peter DERMOL, župan

Priloga št. 1: Ponudba izvajalca št. \_\_\_\_\_\_\_\_\_\_\_\_\_\_\_\_\_\_\_\_\_\_ z dne \_\_\_\_\_\_\_\_\_\_\_\_\_\_

*Opomba: Obdelava osebnih podatkov je skladno z določili člena 6 Splošne uredbe EU o varstvu podatkov (GDPR, 2016/679) potrebna zaradi izvedbe postopka oddaje javnega naročila skladno z veljavnim Zakonom o javnem naročanju.*